***Astrup – flammen over Jølster*** er en norsk spillefilm fra 2019 regissert av Pål Øie. Filmen er biografisk dramafilm om maleren Nikolai Astrup som levde fra 1880 til 1928 og er kjent for sine naturbilder fra Jølster i Vestland. Den danske skuespilleren Thure Lindhardt spiller hovedrollen som Astrup fra han som ung mann starter å følge kunstnerdrømmen og fram til hans død. Pål Øie har selv familiebakgrunn fra Jølster.

Handling
--------

Den unge Nikolai ønsker å gjøre opprør mot sin pietistiske far, en prest. Nikolais mentor, kommunisten Anton Fond (spilt av Dennis Storhøi) inspirerer Nikolai til å reise ut i Europa for å få mer kunnskap. Men i Paris forakter Nikola de mote-riktige maler-kollegaene, og ønsker heller å oppdage sin egen nye stil. Etter ett halvt år med studier, og et veldig utsvevende liv, reiser Nikolai våren 1902 endelig hjem til Jølster i Sunnfjord. Der forsetter Nikolai å la seg inspirere av lokale tradisjoner, folketro eller hedenske metoder.

Nikolais fargerike skildringer av Vestlandets frodige natur og folkeliv, har vært folkeeie i generasjoner. Men de ikoniske bildene med blant annet sankthansbål og dans, alkohol eller erotikk blir hele tiden vanskelig for prestefaren hans å tolerere. Når Nikolai ønsker å gifte seg med den 15 år gamle Engel (spilt av Henriette Marø) kommer det en rekke kommentarer fra lokalsamfunnet, men Nikolai og Engel ønsker ikke å bry seg om bygdesladderen.

Om filmen
---------

Filmen er innspilt i Jølster og dels utenlands for fremstilling av Astrups reiser til Sør-Europa og Nord-Afrika. For filmen ble Kari Kankaanpää og Fredrik Syvertsen nominert til Kanonprisen 2019 i klassen beste produksjonsdesign. *Aftenpostens* anmelder ga filmen 4 på en skala fra 1 til 6 og mente at filmen ga god innsikt i og kunnskap om kunstnerens liv. Anmelderen mente det Lindhardt (45 år gammel) ikke er troverdig som ung student og at det skurrer når han snakker dansk (Astrup snakket jølsterdialekt). *Montages* anmelder mente at fotograferingen var utsøkt og formidler opplevelsen av å være i Jølster på en autentisk måte, slik Astrup selv ønsket. *Dagbladets* anmelder skriver at filmen er nydelig fotografert, men filmen har problemer med å forene pedagogisk skulefjernsyn med eksperimentell kunstfilm. Anmelderen mener at dansk språk fremstår unaturlig hos Astrup. NRKs anmelder skriver at det er en vakker film der Lindhardt ikke overbeviser i hovedrollen. BTs anmelder mente filmen er vakker og effektiv folkeopplysning. Aftenbladet kaller filmens format gammelmodig.

Medvirkende
-----------

* Thure Lindhardt som Nikolai Astrup
* Dennis Storhøi som Anton Fonn
* Henriette Marø som Engel Astrup

Referanser
----------

1. ↑   (på en) *Internet Movie Database*, IMDb-ID tt8856266, Wikidata Q37312,
2. ↑  «Astrup – Flammen over Jølster». *p3.no*. 3. oktober 2019. Besøkt 27. februar 2021.
3. ↑  «Astrup – Flammen over Jølster (2019)». *montages.no*. 27. februar 2020. Besøkt 27. februar 2021.
4. 1 2  , Montages |. «Analysen: Astrup – Flammen over Jølster (2019)». *Montages.no* **(norsk)**. Besøkt 12. august 2023.
5. ↑  Pressekontor, Nynorsk (27. september 2019). «Ny film om Astrup: – Det er utruleg kor mykje han fekk gjort. Han var gartnar og han var elskar». *Framtida* **(norsk nynorsk)**. Besøkt 13. august 2023.
6. ↑  ««Håp» kan vinne åtte Kanonpriser». *rushprint.no*. 3. februar 2020. Besøkt 27. februar 2021.
7. ↑  «Filmanmeldelse: «Astrup – Flammen over Jølsterer» en fascinerende film som gir god kunnskap om et altfor kort kunstnerliv». *www.aftenposten.no*. 3. oktober 2019. Besøkt 12. august 2023.
8. ↑  Hobbelstad, Inger Merete (5. oktober 2019). «Hvorfor snakker han dansk?». *dagbladet.no* **(norsk)**. Besøkt 12. august 2023.
9. ↑  «Astrup – Flammen over Jølster». *NRK P3* **(norsk)**. 3. oktober 2019. Besøkt 12. august 2023.
10. ↑  ««På sitt beste så vakker at det nesten svir i øynene»». *www.bt.no*. 2. oktober 2019. Besøkt 12. august 2023.
11. ↑  «Gammalmodig Astrup-biografi». *www.aftenbladet.no*. 3. oktober 2019. Besøkt 12. august 2023.

Eksterne lenker
---------------

* (en) *Astrup – Flammen over Jølster* på Internet Movie Database Rediger på Wikidata

* (no) *Astrup – Flammen over Jølster* hos Filmfront Rediger på Wikidata

* (no) *Astrup – Flammen over Jølster* på NRK TV Rediger på Wikidata